આ આસનને કરવા માટે જમીન પર આસન પાથરીને ઘુંટણોના ટેકે ઉભા રહી જાઓ અને ત્યારપછી બંને ઘુંટણને જોડીને તથા એડી અને પંજાને જોડીને રાખો. હવે શ્વાસ અંદર ખેંચતા ધીમે - ધીમે શરીરને પાછળની તરફ જુકાવીને બંને હાથ વડે બંને એડીઓને પકડવાનો પ્રયત્ન કરો. આ સ્થિતિમાં દાઢીને ઉપરની તરફ કરો અને ગળાને સીધું રાખી અને બંને હાથને પણ એકદમ સીધા રાખો. સામાન્ય રૂપથી શ્વાસ લેતા હોય તેમ આ સ્થિતીમાં ૩૦ સેંકેન્ડ થી ૧ મીનીટ સુધી રહો અને પછી ધીમે-ધીમે સામાન્ય સ્થિતીમાં આવી જાવો. આ આસનને કરવાથી શરીરમાં લોહીનો પ્રવાહ તમારા માથામાં થાય છે અને એનર્જી લેવલને વધારે છે. સાથે જ એનાથી તમારી કરોડરજ્જુના હાડકાંમાં પણ મજબૂતી આવે છે.